ก้อนมหึมา
แม้จะเปิดประชุมรัฐสภาสมัยวิสามัญเพื่อพิจารณางบปี 2557 วงเงิน 2.25 ล้านบาท ตั้งแต่วันที่ 2931 พ.ค. แต่มิได้หมายความว่าการเสนอร่าง พ.ร.บ.กู้เงิน 2 ล้านล้านบาท ตามตูดจะสะดวกโยธิน
25 พ.ค. 2556

แม้จะเปิดประชุมรัฐสภาสมัยวิสามัญเพื่อพิจารณางบปี 2557 วงเงิน 2.25 ล้านบาท ตั้งแต่วันที่ 2931 พ.ค. แต่มิได้หมายความว่าการเสนอร่าง พ.ร.บ.กู้เงิน 2 ล้านล้านบาท ตามตูดจะสะดวกโยธิน
เนื่องเพราะพรรคฝ่ายค้านรวมพลังกันคัดค้านอย่างหนัก ขนาดขู่จะถอนยวงจากการพิจารณา พ.ร.บ.กู้เงินก้อนนี้ แถมหลายคนยังแอบยกร่างคำร้องเพื่อขอให้ศาลรัฐธรรมนูญตีความไว้แล้ว
ขืนปล่อยให้บรรจุไว้ หมายถึงว่ารัฐบาลยิ่งลักษณ์ ชินวัตร จะทรงพลังชนิดที่ไม่เคยมีรัฐบาลใดเคยมี ลองคิดดู งบปี 2557 ก็ตก 2.25 ล้านล้านบาท บวกเข้ากับ พ.ร.บ.เงินกู้ 2 ล้านล้านบาท พ.ร.ก.เงินกู้ลงทุนน้ำฯ อีก 3.5 แสนล้านบาท เท่ากับว่า รัฐบาลมีเม็ดเงินในมือ 4.55 ล้านล้านบาท ว้าว โยนลงไปตรงไหนก็โดน...
ขณะที่คนในพรรคเพื่อไทยและแกนนำร่วมรัฐบาลก็ยังแตกคอกับ “การกระจายเม็ดเงิน 2 ล้านล้านบาท” ที่กระจุกตัว จนมือที่มองไม่เห็นแต่ทรงพลังเสนอให้เกลี่ยใหม่ แว่วมาว่า วราเทพ รัตนากร รมต.ประจำสำนักนายกรัฐมนตรี ถึงกับกุมขมับ ปวดเฮด....